DOD วางเป้าขึ้นผู้นำเบอร์หนึ่ง “โพรไบโอติกส์” ผุดไลน์ผลิตใหม่ รับเทรนด์รักสุขภาพ
DOD วางเป้าผู้นำเบอร์หนึ่ง “โพรไบโอติกส์” เมืองไทย ผุดไลน์ผลิตใหม่ รับเทรนด์รักสุขภาพกระตุ้นยอดขายโค้งสุดท้ายปีนี้ ล่าสุดปิดดีลลูกค้ารายใหญ่ 2-3 ราย คาดสร้างรายได้ 100 ลบ./ปี
DOD วางเป้าผู้นำเบอร์หนึ่ง “โพรไบโอติกส์” เมืองไทย ผุดไลน์ผลิตใหม่ รับเทรนด์รักสุขภาพกระตุ้นยอดขายโค้งสุดท้ายปีนี้ ล่าสุดปิดดีลลูกค้ารายใหญ่ 2-3 ราย คาดสร้างรายได้ 100 ลบ./ปี
26 ต.ค. 2563

นายธนิน ศรีเศรษฐี ประธานเจ้าหน้าที่บริหาร บริษัทดีโอดี ไบโอเทค จำกัด(มหาชน) หรือ  DOD  เปิดเผยว่า ผลิตภัณฑ์เสริมอาหารกลุ่มโพรไบโอติกส์ในตลาดโลกมีแนวโน้มการเติบโตอย่างก้าวกระโดด โดยดูได้จากมูลค่าตลาดปี 2560 อยู่ที่ 8,000 ล้านดอลลาร์สหรัฐฯ และถูกคาดการณ์ว่าในปี 2564 จะเพิ่มเป็น 14,000 ล้านดอลลาร์สหรัฐฯ หรือคิดเป็นอัตราการเติบโตอย่างน้อยเฉลี่ย 11.2% ต่อปี ขณะที่ผู้บริโภคคนไทยมีแนวโน้มตอบรับ กับผลิตภัณฑ์เสริมอาหารประเภทกลุ่มโพรไบโอติกส์มากขึ้น เชื่อว่าผลิตภัณฑ์ดังกล่าวจะเป็นส่วนหนึ่งในการช่วยผลักดันยอดขายบริษัทให้เติบโตได้อย่างชัดเจนในอนาคตอันใกล้
ดังนั้นบริษัทฯ จึงได้ค้นคว้านวัตกรรมใหม่เพื่อตอบโจทย์ความต้องการของผู้บริโภคคนไทยที่รักสุขภาพ ด้วยการออกผลิตภัณฑ์เสริมอาหารกลุ่มใหม่ประเภทโพรไบโอติกส์ (Probiotics) โดยบริษัทฯนับว่าเป็นรายแรกของประเทศไทยที่มีโรงงานผลิตผลิตภัณฑ์เสริมอาหารกลุ่มใหม่ประเภทโพรไบโอติกส์ (Probiotics) รูปแบบเชื้อจุลินทรีย์ที่มีชีวิตพร้อมทำงาน (Active) โดยการคัดเลือกเชื้อจุลินทรีย์ที่มีชีวิต (Active) ที่มีงานวิจัยรองรับในระดับสากลจากผู้ผลิตโพรไบโอติกส์ชั้นนำระดับโลก นำมาผ่านขั้นตอนกระบวนการผลิตในห้อง Lab ที่มีคุณภาพชั้นสูง เช่น การควบคุมอุณหภูมิและความชื้นสัมพัทธ์ เป็นต้น เพื่อให้ได้เป็นผลิตภัณฑ์โพรไบโอติกส์ที่การันตีจำนวนเชื้อจุลินทรีย์ดีพร้อมทำงานช่วยรักษาสมดุลในร่างกายทั้งในระบบทางเดินอาหารและระบบขับถ่าย รวมทั้งเพิ่มระบบภูมิคุ้มกันของร่างกายให้ดีขึ้น
ล่าสุดบริษัทฯได้รับออเดอร์จากกลุ่มลูกค้าที่เป็นผู้ประกอบธุรกิจอาหารเสริมรายใหญ่จำนวนหลายรายให้ผลิตผลิตภัณฑ์อาหารเสริมอาหารประเภทโพรไบโอติกส์รูปแบบเชื้อจุลินทรีย์ที่มีชีวิต (Active)   คาดว่าจะเริ่มส่งมอบสินค้าและรับรู้รายได้ในไตรมาส 4/2563 เป็นต้นไป โดยคาดว่าจะมีรายได้ประมาณ 100 ล้านบาทต่อปี
“ปัจจุบันผลิตภัณฑ์ประเภทโพรไบโอติกส์รูปแบบเชื้อจุลินทรีย์ที่มีชีวิต (Active) ได้รับการตอบรับเป็นอย่างดีจากกลุ่มลูกค้าจำนวนมาก ล่าสุดบริษัทฯเริ่มได้รับออเดอร์จากกลุ่มลูกค้าที่เป็นผู้ประกอบธุรกิจอาหารเสริมรายใหญ่จำนวน 2-3 รายจ้างผลิตผลิตภัณฑ์อาหารเสริมอาหารประเภทโพรไบโอติกส์ คาดว่าจะเริ่มส่งมอบสินค้าและรับรู้รายได้ของกำลังการผลิตเฟสแรกในไตรมาส 4/2563
โดยมุ่งเน้นเป็นผลิตภัณฑ์ ผงในซองขนาดเล็ก 3 กรัม พร้อมรับประทาน โดยเบื้องต้นตั้งเป้าการผลิตสินค้าในช่วงแรกจะมีกำลังการผลิตอย่างน้อย 1 ล้านซองต่อเดือน คาดเป็นส่วนผลักดันรายได้เพิ่มขึ้นอย่างน้อย 100 ล้านบาทต่อปี และหลังจากนั้นก็จะพิจารณาขยายการผลิตเพิ่มมากขึ้นตามคำต้องการของกลุ่มลูกค้าอีกหลายราย และมีแนวทางเพิ่มผลิตภัณฑ์ประเภทแคปซูลในเฟสถัดไป”นายธนิน กล่าว
ทั้งนี้บริษัทฯมีความมั่นใจว่าผลิตภัณฑ์เสริมอาหารกลุ่มโพรไบโอติกส์ที่เป็นผลิตภัณฑ์ใหม่จะได้รับความนิยมอย่างมากจากผู้บริโภค เพราะด้วยขั้นตอนและกระบวนการผลิต รวมถึงการคัดเลือกนำเข้าเชื้อจุลินทรีย์ที่มีชีวิต (Active) ที่ได้รับการการันตีจากสถาบันระดับโลก ด้วยความโดดเด่นด้านคุณภาพของผลิตภัณฑ์ทำให้เชื่อมั่นว่าบริษัทฯจะเป็นผู้นำของผู้ผลิตผลิตภัณฑ์เสริมอาหารโพรไบโอติกส์รูปแบบเชื้อจุลินทรีย์ที่มีชีวิต (Active) ของประเทศไทย